AIŠKINAMASIS RAŠTAS

Dėl valstybės turto nurašymo ir likvidavimo

1. **Parengto tarybos sprendimo projekto tikslai ir uždaviniai**

Molėtų rajono savivaldybės turto pripažinimo nereikalingu arba netinkamu (negalimu) naudoti komisija 2017 m. gruodžio 28 d. administracijos direktoriui pateikė siūlymą pripažinti netinkamu (negalimu) savivaldybės funkcijoms vykdyti valstybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą ilgalaikį materialųjį turtą – nešiojamąjį kompiuterį su išoriniu diskelių nuskaitymo įrenginiu „Fujisu-Siemens Amilo Pro V8010“. Kompiuteris sugedęs, jį remontuoti ar atnaujinti ekonomiškai netikslinga. Nurodytas turtas Molėtų rajono savivaldybės administracijos direktoriaus 2017 m. gruodžio 29 d. įsakymu Nr. B6-1049 „Dėl Molėtų rajono savivaldybės ir valstybės turto pripažinimo netinkamu (negalimu) savivaldybės funkcijoms vykdyti“ buvo pripažintas netinkamu (negalimu) savivaldybės funkcijoms vykdyti. Molėtų rajono savivaldybės administracija, atsižvelgdama į Švietimo aprūpinimo centro sutikimą nurašyti turtą, teikia sprendimo projektą dėl nurodyto valstybės turto nurašymo ir likvidavimo. Pridedami dokumentai: Švietimo aprūpinimo centro sutikimas nurašyti valstybės turtą, turto valdytojo įsakymas dėl turto pripažinimo netinkamu naudoti.

Parengto sprendimo projekto tikslas – nurašyti pripažintą netinkamu (negalimu) naudoti valstybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą bei jį likviduoti.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 27 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2, 6 dalys;

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 8.2, 12.2 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – priėmus sprendimą turtą nurašyti ir likviduoti, sugedęs ir veiklai nenaudojamas turtas bus sunaikintas.

Neigiamos pasekmės – nėra.

**4. Priemonės sprendimui įgyvendinti**

Turtas bus likviduotas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.